"...EN HAFMEYJAN FELLIR EKKI TÁR
OG FYRIR VIKIÐ ÞJÁIST HÚN ENN MEIRA."
HANS CHRISTIAN ANDERSEN
Passið ykkur!
Fleiri skutla!
Tilbúnir með netin!
Drepum hana áður en hún kemur um borð. -Hvar er hún?
Bíðið, bíðið.
Hún er snögg.
Réttið mér annan! -Hún kemst undan!
Hún brosir til þín.
Ég hitti ekki.
Annan. -Annan skutul!
Hey, hey!
Farið allir frá!
Hvað ertu að gera?
Þetta er hafmeyja. -Hafmeyja?
Notaðu augun!
Hvað varstu að hugsa?
Þetta er háskaleið.
Og þetta er háskatíð.
Í kvöld er Kóraltungl.
Sagt er að sækóngurinn kalli hafmeyjudætur sínar saman
til að lokka menn í dauðann.
Er það sagt? -Já.
Þeir sterkustu standast ekki álög þeirra.
Gömul þjóðsaga.
Aftur að störfum!
Komum. -Sérðu?
Sé ég hvað?
Hliðarvindurinn blés bara upp öldurnar.
Það var sækóngurinn. -Hjálpaðu mér.
Hann togaði okkur á kaf ef hann gæti.
Hraðar. -Dragið upp stórseglið.
Þetta er þétt.
Hvar er Eiríkur prins?
Á stafninum, herra Grímur.
Eiríkur!
Hvað ertu að gera þarna?
Komdu undir eins!
Hafðu ekki svona miklar áhyggjur af mér.
Kannski er ég eigingjarn
en ég vil ekki segja drottningunni
að prinsinn hafi fallið útbyrðis á minni vakt.
Á afmælisdaginn hans.
Þarna er spænsk galíón á leið til meginlandsins.
Fylgjum henni til hafnar
og sjáum hverju þeir vilja skipta.
Skipið okkar er nú þegar drekkhlaðið.
Við höfum lagt okkur í mikla hættu í sjö vikur.
Við förum heim í kvöld.
Eiríkur.
Taktu eftir.
Farðu varlega.
Varlega, Grímur!
Dætur mínar úr höfunum sjö.
Ég spyr frétta frá öllum hafsvæðum ykkar.
Tamíka og Perla.
Gott að sjá ykkur.
Kaspía og Indíra.
Það gleður mig svo að fá ykkur allar hingað.
Mala.
Karína.
Hvar er Aríel?
Sæfinnur?
Þú áttir að sjá til þess að Aríel kæmi hingað.
Ég reyndi, yðar hágöfgi.
En stúlkan er alveg ómöguleg.
Ég minnti hana á þessa samkomu í morgun.
Hvað meira getur krabbadýr gert?
Þú getur fundið hana.
Já, yðar hágöfgi. -Já.
Undir eins.
"Já, yðar hágöfgi. Undir eins, yðar hágöfgi."
Hversu erfitt getur verið að finna hafmeyju?
Með heppni þarf ég bara að leita í einu hafi.
Hvar ertu, barn?
Við megum ekki fara svona langt frá höllinni.
Við skulum snúa við.
Hvernig virkar þetta?
Komdu, Aríel. Gerðu það.
Flumbri, ekki vera algjör gúbbi.
Ég er ekki gúbbi.
Við höfum farið nógu langt.
Bíddu.
Hvað er þetta?
Ég hef aldrei séð þetta.
Komdu.
Aríel, bíddu eftir mér!
Ég syndi ekki svona hratt.
Líttu á þetta.
Þau hafa notað þetta skip í orrustur eða eitthvað.
Já, æðislegt.
Förum nú héðan.
Ertu uggandi? -Hver, ég?
Glætan. -Gott.
Þá bíður þú hérna og svipast um eftir hákörlum.
Allt í lagi. Fínt.
Hvað?
Aríel, bíddu!
Gætu verið hákarlar hérna?
Flumbri.
Sjáðu þetta.
Minnsti þríforkur sem ég hef séð.
Ég er Flumbri konungur, drottnari hafanna sjö.
Hvað gerir mannfólkið við þá svona litla?
Skutla veit það.
Hún veit allt svona.
Slakaðu aðeins á.
Þetta er bara spegilmynd.
Róaðu þig.
Það kemur ekkert fyrir.
Gættu þín!
Flumbri!
Ertu ómeiddur, Flumbri?
Já.
Ég hef séð stærri hákarla.
Það má aldrei bakka.
Sýndu þeim hver...
Komdu aftur, Flumbri. Þetta er bara Skutla.
Aríel, hvað er að frétta?
Ég nældi mér bara í snarl.
Við fundum meiri fjársjóð.
Við fórum í skipsflak
og það var drungalegt.
Mannadót.
Leyfðu mér að sjá.
Má ég sjá?
Hvað er þetta?
Vá.
Þetta...
Þetta er... já.
Þetta er afar óvenjulegt.
Hvað er þetta?
Þetta er...
dingulharpa.
Dingulharpa. -Já.
Mannfólkið notar þær til að greiða hárið á sér.
Þú snýrð þessu bara.
Svo togarðu. Gæti smáræði losnað.
Eftir stendur listræn og fögur hárgreiðsla
sem mannfólk dýrkar.
Í alvöru? Mig langar að sjá það.
Það má ekki. -Flumbri.
Þú veist það.
Hleypir faðir þinn þér ekki enn upp á yfirborð?
Nei, það er bannað.
Hann segir að allir menn séu villimenn.
Þeir eru ekki svo slæmir.
Nema þú sért kókoshneta.
Þeir hata þær.
Ef þeir ná í kókoshnetu
berja þeir hana í klessu. Það er svo skrýtið.
Hvað er þetta? -Aríel!
Ég syndi yfir hálft hafið og leita.
Aríel!
Sæfinnur!
Afsakaðu þetta! -Aríel!
Hvað ertu að gera?
Slæpast með fuglsbjána sem greinir ekki sund frá flugi?
Heyrðu!
Hefurðu kannski steingleymt því að það er Kóraltungl í kvöld?
Ó, nei!
Ó, jú!
Dætur Trítons konungs koma saman.
Allar nema ein.
Faðir minn drepur mig!
Verð að fara, Skutla! -Já.
Ég fer líka, vinan.
Vantar súrefni.
Já, flýttu þér heim, prinsessa.
Þú mátt ekki vera of sein á samkomuna hans pabba, er það?
Kannski slæst ég í hópinn.
Bíddu, en leiðinlegt.
Stóri bróðir hefur víst gleymt að bjóða Úrsúlu frænku í veisluna.
Aftur.
Ég ætti að vera sú sem heldur veislur frekar en að bíða eftir boði í þær.
Þvílíkur veisluglaumur þegar ég bjó í höllinni.
En lítið nú á mig. Úrhrakið í fjölskyldunni.
Ég veslast upp og verð næstum að engu.
Brottræk og útlæg og næstum orðin galin
í þessari dimmu og þröngu sprungu í fimmtán löng ár.
Á meðan pabbi og dekurhafmeyjurnar fagna Kóraltunglinu.
Ég skal gefa þeim eitthvað til að fagna.
Ég gæti hafa fundið veikleika pabba gamla.
Já.
Rauðkan er heilluð af mannfólkinu og það gæti reynst tækifærið
sem ég hef beðið eftir.
Þú ert óábyrg.
Systur þínar verða hér aðeins hluta Kóraltunglsins.
Hefði einhver þeirra misst af samkomunni?
Nei, það er rétt hjá þér.
Fyrirgefðu.
Hún átti ekki sökina.
Við skoðuðum okkur um og hákarl elti okkur...
Hákarl?
Fóruð þið aftur að skipsflökunum?
Það er hættusvæði.
Hafðu ekki áhyggjur.
En ég hef áhyggjur.
Miklar áhyggjur.
Þráhyggjan fyrir mannfólki gengur ekki.
Ég vil vita meira um það.
Þú veist nóg.
Ég veit varla neitt.
Þú hleypir okkur ekki upp.
Því ertu svona viljasterk?
Eins og móðir þín. -Enda dóttir hennar.
Nógu mikill kjáni til að heillast af mannheimum.
Reyndu að skilja... -Ég hef reynt það.
Ég hef reynt að skilja þig nógu lengi.
Á meðan þú býrð í mínu hafi ferðu eftir mínum reglum.
Skilurðu það?
Þessi börn. Þú gefur þumlung og þau svamla yfir þig.
Var ég of strangur?
Alls ekki.
Eins og ég segi alltaf:
"Börnin þurfa að fylgja reglum foreldra sinna."
Það er hárrétt, Sæfinnur.
Aríel þarfnast stöðugs eftirlits.
Stöðugs.
Einhvers sem gætir hennar.
Stanslaust, dag og nótt.
Þú ert krabbinn í verkið.
Ég er hann.
Nei, ekki... Hvað?
Ég þjóna þér, yðar hágöfgi, sem virðulegur ráðsmaður.
Þú þjónar mér mest með því
að halda dóttur minni frá vandræðum.
En ég... -Já?
Farðu.
Já, yðar hágöfgi.
Hvernig kemst ég í svona klípu?
Ég er menntað krabbadýr.
Ég hef valkosti.
Ég þarf þetta ekki.
Ég ætti að ráðleggja konungi
frekar en að elta þrjóskan ungling.
Aríel, er allt í lagi?
Hann hlustar ekki á mig.
Ég er ekki eins og hann. Ég hef aðra sýn á hlutina.
Og ég...
Ég skil ekki hvernig heimur sem skapar
svona fallega hluti getur verið alslæmur.
Sjá þetta djásn, dásamlegt er
Einmitt það eina sem vantaði hér
Virðist þér ekki sem mig
Skorti alls ekki neitt?
Sjá þennan sjóð, silfur og gull
Skrínin mín öll fyrir löngu orðin full
Sérð það og hugsar með þér
Vá, skortir ekki neitt
Ég á alls konar ólíka muni
Hitt og þetta úr látúni og leir
Viltu dótarí?
Ég á helling
Hvað með það?
Ekkert mál
Ég vil meir
Ég vil sjá stað, þar sem fólkið er
Fýsir að sjá, ég vil sjá það dansa
Þar sem það stígur í...
Hvað kallast það? Já, fót
Sporður og fit hrökkva ansi skammt
Fætur ég þarf til að stökkva, dansa
Þangað til stend ég við...
Hvað kallast það?
Vegamót
Þau vil ég sjá Svo fim og frá
Þarna sem sólin skín alla á
Ljúf er sú sýn Þar bíður mín
Allt annað líf
Ég gæfi flest
Fyrir að búa á meðal manna
Allt sem ég á
Fyrir smástund á sólarströnd
Stúlkunum þar halda engin bönd
Feðurnir ávíta ekki dætur
Ungar konur, rísa úr sænum
Og upp á land
Ég læri og les allt um mannlífið
Legg fyrir spurningar, leita svara
Hvað er eldur og hví kviknar...
Hvað var það?
Bál?
Ó, hve ég vil
Vera uppi þar
Komast sem fyrst upp úr köldum mar
Kveð þennan stað
Ég þrái það
Allt annað líf
Aríel!
Ekki!
Æ, nei, nei!
Hvað er hún að hugsa?
Nú segjum við sögu um hafið svo blátt
Skonnortan komin á skrið
Hvar hafmeyjur synda og svamla svo dátt
Við siglum á framandi mið
Hver er gamall?
Nú syngjum við kvæði Um konung í sæ
Skonnortan komin á skrið
Hann hafinu stjórnar með viðhafnarblæ
Við siglum á framandi mið
Híf-opp!
Þetta er nóg! -Híf-opp!
Takk, herrar mínir.
Við skulum dansa.
Gerðu það, hann á afmæli.
Ekki láta svona, Grímur.
Má ég ekki skemmta mér?
Eins og allir hinir?
Þú ert ekki allir hinir, herra.
Þú þarft að fjarlægjast hina í áhöfninni.
Ég er einn þeirra. -Hagaðu þér
eins og verðandi konungi sæmir.
Eins og faðir minn heitinn?
Lokaður frá umheiminum.
Þú veist hvað ég á við.
Þegar þú komst, fyrir 21 ári,
tóku konungshjónin þig að sér og ólu þig upp eins og eigin son.
Nú ertu fullorðinn... -Max.
Max!
Hvað ertu að gera? Komdu.
Komdu hingað.
Farðu nú. -Þú ert fullorðinn
og þarft að gegna skyldu þinni heima.
Faðir þinn hefði ætlast til þess.
Já, lokaður inni í kastalanum, einangraður og hræddur.
Ég get það ekki.
Dálítill ótti væri ráðlegur, herra. -Þú hlustar ekki.
Ég vil vera annars konar leiðtogi.
Þess vegna fórum við í þessa ferð, skilurðu?
Verum opnir fyrir öllu.
Þannig dafnar eyjan okkar.
Eiríkur, hugsaðu þér áhættuna.
Ég get ekki útskýrt þetta.
Ég finn þetta í blóðinu.
Jafnvel núna...
finnst mér eitthvað kalla mig til sín.
Stormur í aðsigi.
Bylur nálgast! -Bylur!
Allir upp á dekk!
Festið allt lauslegt! -Já, herra.
Festið það!
Sækið reipin og festið allt!
Mannið dælurnar.
Fellið stórseglið!
Hálsið stórseglið.
Of mörg segl uppi!
Dragið framseglið saman!
Gangið frá seglunum!
Hálsið þetta!
Niður. Opnið þetta!
Hey, piltar!
Eldur!
Grípið hinum megin.
Í bátana! Allir frá borði!
Allir frá borði!
Stökktu í sjóinn.
Áfram! -Stökktu!
Áfram með þig!
Stökktu!
Taktu í höndina á mér.
Komdu hingað. Haltu þér.
Komdu, drengur. Allt í lagi?
Max.
Svona. Komdu, karlinn. Svona.
Allt í lagi.
Áfram.
Komdu, karlinn.
Max! Komdu! -Duglegur.
Komdu.
Komdu, Max.
Svona.
Ég held þér. -Eiríkur!
Æ, nei.
Farðu af mér, fíflið þitt.
Ég átti ekki von á því að hitta þig hérna.
Ég átti alls ekki von á því að hitta hana.
Hlustaðu á mig, fugl.
Kóngurinn má aldrei heyra þetta.
Við gleymum því að þetta hafi gerst.
Heyrirðu það?
Já.
Þú segir ekki, ég segi ekki
og ég helst í heilu lagi, skilið?
Skilið.
Hvað sagðirðu?
Ég er dauður krabbi.
Ég gæfi allt til að lifa hér
Allt sem ég á fyrir sterkan faðm þinn
Mig langar svo að sjá þig brosa við mér
Hvert lægi leið?
Hvert færum við?
Ef gætum við gengið tvö hlið við hlið?
Hvert sem ég fer
Þrái með þér
Allt annað líf
Leitið í víkinni.
Leitum í víkinni!
Verið vakandi!
Hinum megin!
Áfram, piltar. Fylgið mér.
Niðri á ströndinni!
Hérna!
Þessa leið.
Andar hann?
Hann er á lífi.
Látið drottninguna vita!
Þú ferð á undan. -Fljótir.
Aftur í kastalann.
Farið á undan.
Áfram.
Veit ekki enn
Hvað það nú er
En það er eitthvað sem segir mér
Að uppi hér
Hefjist hjá mér
Allt annað líf
Nei.
Nei, þetta er of auðvelt.
Hún er nú þegar hugfangin af mannaheimum
og nú fann hún sálufélaga.
Bíddu þar til pabbi fréttir það.
Hann verður fjúkandi reiður.
Ég fæ þessa stúlku beint í griparmana á mér.
Svo nota ég hana eins og rækjupeð í leik mínum
og hrifsa á endanum öll völdin frá Trítoni,
sem áttu alltaf að vera mín.
Jæja.
Allt í lagi.
Ef kóngurinn fréttir þetta aldrei verður allt í góðu lagi.
Hann má ekki vita að hún notaði sírenusönginn til að bjarga manni.
Ég verð að finna Aríel og fá hana aftur heim.
Jæja...
hún var hérna einhvers staðar.
Þetta er staðurinn.
Ég verð bara ákveðinn við hana
og geri henni ljóst að þetta er bara dilla
og að hún gleymi honum með tímanum.
Aríel!
Sæfinnur, hvernig fannstu mig?
Hvað er þetta?
Hvað ertu að gera við...
þetta drasl?
Er hann ekki fallegur?
Sjáðu þrána í augunum.
Hvað veist þú um þrá?
Hvað er hann að gera hér?
Hann er úr skipsflakinu.
Fann hann við Marbendilsrif.
Þar er miklu meira.
Nei, nei! Aríel!
Komdu hingað, barn.
Aríel!
Gleymdu þessari þráhyggju fyrir mannfólkinu.
Þetta er ekki þráhyggja.
Ég er liðskiptur, ekki blindur.
Ég sá til þín kvöldið sem skipið sökk.
Hvað?
Faðir þinn vill ekki að þú komir nálægt þeim.
Hví ekki?
Þú veist ástæðuna.
Nú veit ég að við höfum ekkert að óttast.
Ef þú hefðir bara séð þetta.
Skipið sveif áfram og þeir lýstu upp himininn með eldi.
Allt í lagi, hlustaðu nú.
Mannheimar eru í tómu rugli.
Lífið í grænum sjó er miklu betra en nokkuð uppi á yfirborðinu.
Þér finnst alltaf grænna þangið
Á einhverjum öðrum stað
Þig þyrstir í fastalandið
En það yrði vanhugsað
Já, líttu á fegurð þessa
Á sjávarins griðastað
Hér reynist allt bæta og blessa
Hvað vantar þig meira en það?
Í grænum sjó
Hér áttu heima Hættu að dreyma
Hlustaðu á mig
Uppi þeir streða títt og ótt
Slíta sér út langt fram á nótt
Á meðan við fljótum Skjótum ei rótum
Í grænum sjó
Hér er alltaf allt í standi
Og eilífur fiskafans
En þorskar á þurru landi
Þeir gera þar stuttan stans
Þeir lenda í þröngum búrum
Og enda á verri stað
Á diskum hjá svöngu fólki
Þú ættir að reyna það Ó, nei
Í grænum sjó
Hér ertu hólpin Hér aldrei étin
Hlustaðu á mig
Uppi þeir háma þig í sig
Uppi er hitinn hundrað stig
Þú ert í lagi Í heilu lagi
Í grænum sjó, hey -Í grænum sjó
Í grænum sjó, já, barn -Í grænum sjó
Óþarfi að fara úr þessum þara Hlustaðu á mig
Hlusta á þig
Styrjur og skötur eiga til
Að spila á hljóðfæri og spil
Hérna er fjörið, hérna er stuðið
Í grænum sjó
Sjáðu þetta.
Heyr flautunnar óm
Og hörpunnar hljóm Og bassann í gang
Og syngjandi þang
Brass bylur hátt
Heyr trommunnar slátt
Og flatfiskur flautar dátt
Heyr taktfastan ál
Og strengjanna mál Og silungadans
Og söngva með glans
Sjá bleikt út á hlið Og blátt niðri á við
Og ígulfiskur blæs
Já! Í grænum sjó -Í grænum sjó
Í grænum sjó -Í grænum sjó
Sardínur sveima Tónarnir streyma
Hlustaðu á mig -Hlustaðu á mig
Uppi þá færðu bara sand
Hérna er hörku sædýraband Já!
Hver einasta aða Gerir þig glaða
Í grænum sjó -Í grænum sjó
Marglyttumambó Miðnæturtangó
Í grænum sjó -Í grænum sjó
Saxófónsniglar Fjölhæfir fiskar
Hérna er hiti Hérna er sviti
Hér áttu heima Hættu að dreyma
Í grænum sjó -Sjó
Já
Heyrðu, Aríel?
Einhver þyrfti að negla hana við hafsbotninn.
Er Eiríkur enn að hugsa um stúlkuna sem bjargaði honum?
Ég er hræddur um það.
Fórst einhver í skipbrotinu?
Enginn, yðar hátign.
Gott að enginn fórst.
Vissulega.
Ég hef áhyggjur af þessu eirðarleysi í honum.
Og þessum hættuförum hans.
Eiríkur, sestu.
Er stúlkan fundin, Grímur?
Fáðu þér morgunverð.
Við leituðum, herra.
Það var engin stúlka.
Þú rétt náðir landi áður en þú féllst í yfirlið.
Hún kom og bjargaði mér.
Sestu.
Ég er ekki svangur. -Ég hef áhyggjur.
Þú ert ekki með sjálfum þér.
Leitaðirðu á næstu eyjum?
Ekki öllum. -Ég geri það.
Þú gerir það ekki.
Þú ferð hvergi fyrr en þér batnar.
Mér batnar þegar ég finn hana.
Ekki nota hana sem átyllu til að fara aftur héðan
og hætta lífinu á kaupskipi fyrir eintóm ævintýri.
Eintóm ævintýri?
Ég kynnist annarri menningu svo við stöðnum ekki.
Í síðustu ferð skiptum við á sykri og 20 kössum af kíníni.
Það nýtist gegn malaríu.
Hvar eru þessir 20 kassar núna?
Á hafsbotni.
Hve mörg skip hafa farist hérna í ár?
Sex, yðar hátign. -Heyrirðu það?
Auðvitað. -Skipbrot og fellibyljir.
Sjávarguðirnir eru á móti okkur.
Hversu oft þarf ég að...
Þeir sverfa landið undan okkur
og stela því aftur í hafið.
Þeir dræpu okkur öll ef þeir gætu.
Það er fáránlegt.
Er það?
Mundu að við fundum þig eftir mannskætt sjóslys.
Nú missti ég þig næstum í öðru slíku um daginn.
Hættum að storka örlögunum.
Þessu lýkur hér.
Hvað áttu við með því?
Ég á við...
að nú gegnirðu skyldum þínum hérna.
Engar fleiri sjóferðir
eða leitir að stúlkum sem eru ekki til.
Eina sem ég vildi Var himinblámi og haf
Frelsi undan skyldum þrái nú
Er ei með réttu ráði Og finnst ég fara á kaf
Það eina sem ég hugsa um ert þú
Þú ert þar
Yfir mér
Hrífur mig svo með söng
Á ókunnugar slóðir
Ég mun elta þig
Ég fékk engan byr
Var við dauðans dyr
Þar til skyndilega þú fannst mig
Við ströndina nú stend ég
Og hafið við mér gín
Á ókunnugum slóðum Kom til mín
Á ný
Finnst ég verða að vita Hver þú ert og jafnvel hvar
Ómar enn um hugann söngur þinn
Þegar voðinn var mér vís Ég sá þig birtast þar
Skuggamyndin bar við himininn
Yfir þig
Ég kemst ekki yfir þig
Á ókunnugum slóðum
Lengra en nokkur sér
Er ég finn ný lönd Út við sjónarrönd
Þá ég þrái að fá þig í fang mér
Við ströndina nú stend ég
Þar sem hvarfstu mér
Og mér vísar rödd
Sem sírenusöngur
Á ókunnugar slóðir
Alein, þú og ég
Ég vil sjá þig þar Sefa úfinn mar
Enginn kompás vísar mér veginn, nei
Tíminn breytir ströndum
En ekkert breytir mér
Ævin í það fer
Að finna þig loksins á ný
Á ókunnugum slóðum
Kom til mín
Á ný
Aríel, geturðu hjálpað mér?
Aríel!
Já, auðvitað.
Hvernig losum við þetta?
Vita mennirnir hvað skipsflökin þeirra valda miklum skaða?
Þeir ætla ekki að gera þetta.
Þeir eru kærulausir, Aríel.
Það tekur kóralinn þúsundir ára að vaxa aftur.
Þeir drápu næstum allan sjávargróðurinn.
Þeir dræpu okkur ef þeir gætu.
Nei, þeir eru ekki allir þannig.
Hvernig veistu það?
Þú hefur aldrei séð mann.
Þú varst barn þegar mamma dó
og pabbi bannaði okkur að fara upp á yfirborðið.
Við erum ekki öll eins. Því ættu menn að vera það?
Hvað með mennina?
Ég meina... -Sjáðu hvað skipsflakið gerði.
Þeir áttu þetta skilið.
Þeir eru hættulegasta dýrategundin.
Menga höfin okkar,
skemma kóralrifin
og bera enga virðingu fyrir jafnvægi hafsins.
Þeir eru ekki einir um að virða ekki jafnvægi.
Aríel, hvert ertu...
Hvað er að henni?
Hún er á þeim aldri
að vilja ekki hanga með eldri systrunum.
Já, þið munið hvernig ég var.
Hvernig gætum við gleymt því?
Hver er lánsami marbendillinn?
Krabbinn, yðar hágöfgi.
Komdu hingað, Sæfinnur.
Andaðu, Sæfinnur.
Ekki bera sektina utan á þér.
Engin ýkt viðbrögð. Vertu rólegur.
Já?
Já, yðar hágöfgi?
Sæfinnur.
Hefur þér ekki fundist Aríel haga sér einkennilega undanfarið?
Einkennilega, herra?
Hún er annars hugar og dreymin
og hverfur tímunum saman.
Hefurðu ekki tekið eftir því?
Sko, ég...
Ég hef ekki beint, þú veist...
Það er að segja, ekki...
Sæfinnur.
Ég veit að þú hefur leynt mig einhverju.
Leynt einhverju?
Um Aríel.
Aríel?
Er stúlkan mín orðin ástfangin?
Ég reyndi að stöðva hana
og forða henni frá yfirborðinu.
Sagði henni að forðast mannfólk.
Mannfólk? -Svo sá ég styttuna...
Hver talaði um mannfólk?
Skilum þessu og förum aftur.
Ekki séns.
Þarna er svo margt flott.
Eigum við ekki nóg?
Við erum rétt að byrja, Flumbri.
Jæja.
Braustu reglurnar?
Þú fórst upp í mannheima.
Það varð sjóslys.
Einn mannanna var að drukkna. Ég bjargaði honum.
Þú hefðir átt að láta hann drukkna.
Þeir eru villimenn.
Þú veist það ekki.
Þeir drápu móður þína.
Ég veit það.
En...
einn maður gerði það.
Því kennirðu öllum mönnum um?
Mamma hefði ekki gert það. -Nei!
Nú er nóg komið.
Eiríkur kom ekki nálægt því.
Eiríkur?
Ertu gengin af göflunum?
Þú hefðir átt að heyra til hans.
Hann er brjóstgóður og blíður...
Hann er maður!
Þú ert hafmeyja! -Já.
En við erum ekki óvinir.
Lofaðu að leita hans aldrei framar.
Ég get það ekki. -Lofaðu því, Aríel!
Ég get ekki logið að þér.
Ég sver að ég skal ná til þín.
Nei!
Ég bið þig!
Hættu, pabbi!
Nú lýkur þessu!
Gerðu það, hættu!
Þetta er þér fyrir bestu.
Pabbi, nei!
Farðu aldrei framar.
Aríel.
Ég...
Farðu bara.
Aumingja barnið.
Aumingja elsku barnið.
Hann getur orðið svo reiður.
Hann þykist vita allt.
Hver ert þú?
Manstu ekki eftir mér?
Ég er Úrsúla, frænka þín.
Sænornin?
Hvað?
Hvað hefur faðir þinn sagt þér um mig?
Að þú reynir að skapa misklíð á milli manna og marfólks.
Sagði hann það?
Ég er alls ekki þetta skrímsli sem hann lýsir.
Ég vil bara hjálpa þér.
Ég þarf enga hjálp.
Þú um það, elskan.
Bíddu. -Já?
Hvernig geturðu hjálpað mér?
Aríel?
Hvert fer hún eiginlega með þessum hálu álaþrjótum?
Komdu.
Komdu inn.
Komdu inn, barn.
Ekki sniglast á ganginum.
Það er ókurteisi.
Afsakaðu harðskeytta garðinn minn.
Ég hefði aldrei valið að lifa svona, trúðu mér.
Pabbi þinn hefur verið ósanngjarn við okkur báðar
og stjórnað öllu sem við segjum og gerum.
Það mætti segja að við tvær værum eins.
Þú virðist vera allt öðruvísi en pabbi lýsti þér.
Er það virkilega?
Okkur kom aldrei saman.
Ólgusjór á milli okkar.
Hann fékk hvað sem hann vildi en ég fékk ekki neitt.
Ekki baun í bala.
Hljómar það kunnuglega?
Ég veit alveg hvernig þér líður, trúðu mér.
Ég veit líka hvers vegna þú komst hingað.
Ég er ekki alveg viss.
Góða besta.
Ég hef fylgst með þér lengi, ljúfan.
Þú þráir mest að vera þarna uppi í mannheimum.
Þeir hafa alltaf vakið forvitni þína
og nú hafa þeir fangað hjarta þitt.
Hvað áttu við?
Þú ert svo ung.
Skilurðu ekki?
Ykkur er ætlað að vera saman.
En ég þoli ekki að sjá þig þjást svona.
Það vill svo til að ég get hjálpað þér.
Hvernig?
Vandamálið er einfalt.
Þú getur ekki lifað í mannheimum nema...
þú verðir sjálf mannleg.
Að ég verði mannleg?
Er það mögulegt?
Elskan mín.
Þetta er það sem ég geri.
Það sem ég lifi fyrir.
Ég skal viðurkenna að forðum var ég ferleg
Og ég fékk þá á mig nornastimpilinn
En í seinni tíð ég er
Svo gjörbreytt, trúðu mér
Svo blíð og góð og laus við leiðindin
Dagsatt
Og það vill svo til Að ég er nokkuð göldrótt
En sú listgrein hefur höfðað mjög til mín
Veistu, vinan, alveg satt
Það er gott að geta glatt
Með göldrum þá sem minna mega sín
Hræðilegt
Ó, þær sálir sem þjást
Af þrá, ó svei
Þessi vill víst vera grennri
Þennan þyrstir svo í ást
Og mun ég hjálpa?
Auðvitað
Ó, þær sálir sem þjást
Sorglegt en satt
Og þær þyrpast hingað til mín
Segja "galdur, Úrsúla mín"
Mun ég hjálpa?
Auðvitað
Nú, það hefur reyndar hent
Sumir hafa í því lent
Að missa allt ef vangoldið er gjald
Stöku kvörtun berst til mín
En yfirleitt þó er ég fín
Því ég sefa sálir í neyð
Sænornin! -Uss.
Svona er staðan.
Ég magna seið sem gerir þig mannlega í þrjá daga.
Skilurðu það?
Þrjá daga.
Áður en sólin sest á þriðja degi verðið þið prinsinn að kyssast.
Ég á ekki við venjulegan koss
heldur sannan ástarkoss.
Ef þið gerið það verður þú mannleg til frambúðar.
En ef ekki...
breytist þú aftur í hafmeyju
og þá tilheyrir þú mér.
Nei, Aríel! -Uss.
En þú skilur auðvitað
að þú þarft að fórna hafmeyjugáfum þínum.
Þú losnar við þennan hala sem íþyngir þér bara.
Þú getur ekki andað á kafi. Hver þarfnast þess?
Og þú mátt ekki nota sírenuröddina þína.
Væri það nokkuð sanngjarnt?
Engar áhyggjur.
Ég held henni öruggri og hljóðlátri hérna hjá mér.
Er þetta samþykkt?
Ég veit það ekki.
Nú...
ég bauð þér allra besta samninginn.
Jæja þá.
Lífið er fullt af erfiðum ákvörðunum.
Nei.
Þetta er rangt. Ég get það ekki.
Gott og vel, en þá geturðu gleymt mannheimum.
Farðu heim til pabba
og "farðu aldrei framar"!
Segðu mér, ó, þú þjakaða sál!
Þú átt val
Veldu nú
Ég hef ekki mikinn tíma
Ég er afar upptekin
Þetta er ekkert, bara rödd
Já, ó, þú þjakaða sál
Sorglegt en satt
Ef þú vilt fá þínu framgengt
Gefðu smáræði þér af
Taktu hreisturflögu af sporði
Og blóðdropa á bólakaf
Fantur, Fauti, hún gleypir það
Já, þetta er ekkert mál
Ó, þú þjakaða
Sál!
Belúga! Sevrúga! Nú hvessir í hellinum hér!
Barkala, Tungúla, ég bið ykkur núna
Um rödd handa mér!
Syngdu nú!
Haltu áfram að syngja!
Já!
Sjáið þessa heimskulegu litlu fætur.
Æ, Aríel.
Komdu, stelpa.
Nú er að synda eða sökkva.
Engar áhyggjur.
Hún á engan séns án þessarar.
Hafmeyja án raddar?
En bara til öryggis
bætti ég örlitlu óvæntu við galdraseiðinn minn.
Sama hversu stíft hún reynir
getur hún aldrei munað að hún þarf að fá þennan koss.
Þetta er aðeins tímaspursmál.
Hún verður mín.
Ekki svo einfalt án sporðsins.
Haltu áfram.
Þú þarft að fóta þig.
Alveg að koma.
Snáfaðu burt!
Almáttugur minn.
Ertu ómeidd?
Stúlkugreyið.
Þú ert í áfalli.
Ég finn eitthvað yfir þig.
Annað skipbrot.
Heilög María.
Hvað er í gangi?
Þú máttir ekki koma upp en ferð í bátsferð.
Bölvuð sænornin stal röddinni úr Aríel.
Hæ, Flumbri.
Hvað sagðirðu?
Sæfinnur sagði Trítoni að Aríel hefði bjargað manni
og Tríton reiddist. -Allt í lagi.
Bíddu. -Útskýringar seinna.
Farðu héðan. -Bíddu!
Ég sagði ekki frá sænorninni! -Bæ.
Segðu engum frá sænorninni.
Það hefur eitthvað breyst við þig.
Ekki segja það.
Er það hárgreiðslan?
Notaðirðu dingulhörpuna?
Ég átta mig ekki alveg á því
en ef ég stend hér nógu lengi...
Hún er með fætur, fíflið þitt.
Við höfum rætt þetta.
Ekki kalla mig fífl.
Hrósaðu mér frekar.
"Fallegar fjaðrir, Skutla."
Gjörðu svo vel.
Þetta verður að duga í bili.
Ég fer með þig í kastalann.
Þau taka við þér þar.
Komdu, inn með þig.
Góð veiði í dag.
Lítur vel út.
Ansi flott.
Ertu ekki búin?
Lítur vel út hjá honum.
Vænn fengur.
Tveggja vikna afli.
Hey!
Sjá þarna sólina, himininn, sandinn Og sæ að baki
Sjáið mig, nú er ég komin á land Ég er frjáls
Afsakið Er ég klíf, fyrsta sinni
Stekk, fyrsta sinni
Reyni að standa En aðdráttaraflið er sterkt
Áfram, Emil.
Áfram!
Sækið Súsönnu.
Geri það.
Hvað er þetta?
Hvað í ósköpunum?
Stúlkan festist í netinu.
Er hún ómeidd? -Hún lifir.
En hún er þjökuð.
Segir ekki orð.
Hvað hefur komið fyrir hana?
Sjá, þetta er eldurinn, heitur og skær
Og hann lýsir okkur
Langar að skoða hann Á!
En hann bítur svo fast
Of nálægt fór, fyrsta sinni
Brennd, fyrsta sinni
Allt hér er hreint og í albesta standi
En ég eins og fiskurinn á þurru landi
Reyni að standa En aðdráttaraflið er sterkt
Mikil ósköp!
Ég skal fylgja þér upp,
baða þig og finna föt á þig.
Jæja, förum nú upp.
Eitt skref í einu.
Talar hún ekkert?
Er það svo skrýtið, Rósa?
Eftir allt þetta volk
hefði hún getað verið mun verri.
Hún er með fjarrænt augnaráð.
Nú fær hún sápu og skrúbb og verður eins og ný.
Erum við öll
Annars fæða?
Er það þeirra trú?
Blái kjóllinn inni hjá þér.
Á kafi beið þín eintóm mæða
Komdu, Aríel, stattu nú
Svona. Ilmar hún ekki vel?
Nei, greyið litla.
Þú ert glorhungruð.
Rósa, gefðu henni að borða.
Áður en hún reynir að éta skrúbbinn.
Já, frú. -Jæja.
Losum þig nú við þanglyktina, stelpa.
Já.
Treð mér í skóna Og lífstykkið þétt
Finn það þenja sauma
Sumar það velja Og telja það rétt
Fæ ég nýja drauma?
Alveg ótrúlegt.
Tvö skipbrot í sömu viku.
Eiríkur leitar stúlkunnar sem bjargaði honum.
Hættir ekki fyrr en hún finnst.
Bíddu þarna. Ég sæki prinsinn.
Er ég bíð, fyrsta sinni
Hér, fyrsta sinni
Nú, fyrsta sinni
Hann gengur hingað inn
Gengur upp
Minnist þess
Er við hittumst
Brosir breitt
Veit um leið
Er ég segi...
Leitt að heyra hvað gerðist.
Hvað heitir þú?
Hún talar ekki, herra.
Hún...
Gott að þú komst til okkar.
Áttu einhvern samastað?
Fjölskyldu?
Þér er velkomið að dvelja hér.
Eins lengi og þú vilt.
Færið henni allt sem hún þarf.
Já, yðar hátign.
Við leyfum þér að hvílast.
Sjáðu loks gjaldið Sem röddin þín var
Er hann fer þér frá
Þú færðir of stóra fórn Og nú bjarga þér ekkert má
Villt
Fyrsta sinni
Hrædd
Fyrsta sinni
Aðdráttaraflið það dregur mig
Niður á
Kaf
Þetta hefur án nokkurs vafa
verið mesti niðurlægingardagur sem ég hef upplifað.
Ég var næstum eldaður.
Svo þurfti ég að klifra alla leið hingað upp.
Var ekkert herbergi laust á jarðhæð?
Vonandi kanntu að meta hvað ég legg á mig fyrir þig, unga dama.
Nei.
Ekki snúa baki við mér.
Hvað varstu að hugsa, að fórna hafmeyjugáfunum?
Fáum nú nornina til að skila þeim
og þá ferðu heim og getur...
bara verið...
vansæl það sem eftir er.
Ég virðist vera kominn með allt of mjúka skel.
Allt í lagi. Allt í lagi.
Ég reyni að hjálpa þér.
En verum djörf og vinnum hratt.
Ekki gleyma kossinum.
Ekki kyssa mig heldur prinsinn.
Þú þarft að kyssa prinsinn.
Manstu ekki?
Þú hefur þrjá daga...
Halló?
Æ, nei.
Hún lagði álög á þig.
Manstu ekki neitt?
Hvað gerum við nú?
Við megum engan tíma missa.
Við þurfum að finna leið til að koma ykkur saman.
Þú ert vonlaus, stelpa.
Veistu það?
Algjörlega vonlaus.
Hlaðborð.
Hvað, engar hnetur?
Hvað ertu að gera hér?
Þarna ertu.
Ég leitaði þín.
Flumbri sagði mér allt.
Náði Aríel að kála prinsinum?
Nei, ekki kála.
Kyssa, fuglshausinn þinn.
Þetta er verra en við héldum.
Nornin lagði álög á hana.
Ef ég minni á kossinn
gleymir hún honum jafnóðum.
Þetta er undir okkur komið.
Að kyssa prinsinn?
Gleymdu þessu.
Hvar er Aríel núna?
Hvað áttu við? Hún er...
Hvað ertu að gera hér, barn?
Þú mátt ekki ráfa hvert sem þér sýnist.
Feldu þig!
Hver er hérna?
Nú, þetta ert þú.
Hingað kemur varla neinn.
Litla hafmeyjan.
Þetta er allt í lagi.
Þú mátt skoða hana.
Ég fann hana undan strönd Cartagena.
Er hún ekki falleg?
Alveg rétt, þú...
Skiptir ekki máli.
Flestir tala of mikið en hafa ekkert að segja.
Veistu...
ég hef aldrei trúað því að hafmeyjur lokki sjómenn út í opinn dauðann.
Hérna, taktu hana.
Ég vil gefa þér hana.
Mig vantar líka pláss.
Megnið af þessu er úr sjóferðum mínum.
Það virðist kjánalegt að safna þessu
en sjáðu þennan steingerving.
Trúirðu að svona fallegir hlutir liggi á hafsbotni?
Nei, bíddu!
Hvernig vissirðu af þessu þarna
allan tímann?
Alveg ótrúlegt.
Þetta. -Hæ, vinkona.
Ég fann þetta á ströndinni hérna á eyjunni.
Nóg af þeim á þessum árstíma.
Vissi ekki að þetta væri hægt.
Á ég að prófa?
Í alvöru?
Jæja þá, höndin...
Hvernig á ég...
Já, svona.
Glæsilegt, stelpa.
Áfram með ykkur.
Ég sé ykkur.
Koma svo...
Afsakaðu.
Já, sko...
Ég æfi þetta.
Ég dýrka fólkið þarna.
Menningu þess og siði.
Allt þetta svæði er kallað brasilíska veldið.
Svo er það Venesúela.
Kólumbía.
Þetta kallast Moskítóströndin.
Hér eru ókönnuð höf.
Væri ekki ótrúlegt að finna stað sem enginn hefur séð?
Já, þetta.
Úr einni af mínum uppáhaldsferðum.
Ég keypti teppið í Perú
ásamt sex vefstólum sem voru notaðir í verkið.
Annað. Allt í lagi.
Þetta er eyjan okkar.
Við erum í þessum kastala.
Hérna er stærsta þorpið.
Höfnin okkar var áður sú annasamasta á svæðinu.
Vonandi verður hún það aftur.
Þarna er fallegt lón með litlum fossi.
Þetta er allt regnskógur.
Ég gæti sýnt þér eyjuna ef þú vilt.
Allt í lagi.
Förum á morgun.
En, herra...
Grímur, fínt.
Við þurfum hestvagn í fyrramálið.
Má ég eiga við þig eitt orð, herra?
Auðvitað.
Er hann ekki einstakur?
Og þetta mánaskin.
Við ætluðum að senda alla vagnana út að leita að stúlkunni.
Stúlkunni! Ég hugsaði ekki.
Já, auðvitað gerum við það.
Algjörlega. -Ekki gleyma því, Eiríkur,
að móðir þín bannaði þér að fara úr kastalanum
fyrr en þér batnaði. -Mér líður vel.
Mér hefur aldrei liðið betur.
Já.
Já, ég sé það.
Við gætum séð af einum vagni.
Þú hefur eignast vin.
Komdu, Max.
Við sjáumst síðar.
Nei, þú ferð ekki án mín.
Aðeins tveir dagar eftir.
Ég er krabbi í sendiför.
Áfram, Kóngur.
Ég er of gamall í þetta.
Nei, niður, skepna!
Ég hef það enn.
Hver er þetta með Eiríki?
Stúlkan sem skolaði á land?
Þetta er hún, Súsanna.
Sagði drottningin honum ekki að vera kyrr?
Mikið rétt, Súsanna.
Lendirðu ekki í klandri fyrir að útvega vagninn?
Hvaða vagn, Súsanna?
Vilt þú prófa?
Hérna.
Passaðu þig!
Áfram! Færðu þig!
Afsakaðu þetta!
Munaði litlu.
Róleg!
Farið öll frá!
Beygðu! -Fljótt!
Bíddu, bíddu!
Farið varlega!
Gætið ykkar!
Þetta var...
gaman.
Hérna, ég skal...
Ég skal hjálpa.
Áfram, áfram.
Komið hingað.
Komið. Þessa leið.
Hérna.
Áfram. Svona.
Takk, vinur.
Eyjaber?
Er þetta ekki fallegt?
Kókoshnetur! -Brauðaldin!
Kókoshnetur!
Ferska kókoshnetu?
Viltu þetta ekki?
Fáðu þér vatn.
Takk, fröken.
Má bjóða þér, unga dama?
Þú þarft þetta.
Mætti ég fá salt?
Góðan daginn, herra.
Er mangóið fullþroskað?
Hatt handa dömunni?
Nú, þarna ertu.
Nei, þessi er of stór.
Mátaðu þennan.
Hitabeltisblóm?
Hey! Öll saman nú!
Hey, hey, hey! -Hey!
Eru þau búin að kyssast?
Nei, þau feta veg rómantíkurinnar á hraða snigilsins.
Finndu Flumbra.
Við þurfum að drífa þetta af.
Þá það, ráðríkur.
Hey!
Koma svo, koma svo, koma svo.
Bakka, bakka, bakka.
Koma svo!
Ég dýrka þennan tíma kvölds.
Stundum sést í augun á turnuglu í einu trjánna...
Hey, hey!
Skilaðu þessu!
Komdu.
Passaðu þig.
Hann fór hingað.
Allt í lagi?
Hey!
Skilaðu hattinum mínum!
Allt í lagi.
Vildi ekki týna honum.
Færðu fjaðrirnar, fugl.
Ég sé ekkert.
Gekk þetta ekki vel?
En ekkert gerist.
Tíminn er á þrotum og hvorugt setur stút á munn.
Það er kominn tími fyrir
rómantíska hvatningu með söng.
Nei, ekki.
Skutla, ekki... -Mí mí mí...
Vomp sjaka vomp vomp
Sjaka vomp vomp Sjaka vomp
Vomp vomp
Je minn. -Vomp
Þetta var falskt. -Nei.
Vomp Lof mér að finna það.
Vomp
Ertu búin?
Vomp
Jæja, hlustaðu.
Aríel má ekki vita af okkur.
Hún stöðvar okkur ef hún sér eða heyrir til okkar.
Við verðum að vera laumuleg.
Vinnum í prinsinum
og nýtum okkur mátt sefjunar. -Gott.
Hvernig gerum við það?
Látum það falla inn í náttúruhljóðin svo hún heyri ekki til okkar.
Ásláttur.
Strengir.
Blástur.
Orð.
Þarna er hún
Þögul eins og nóttin blá
Þótt hún mæli ekki orð
Er hún gullfalleg, mærin
Og þú horfir á
En dauðlangar víst
Að fá að kyssa hana
Já, þú þráir
Það er alveg greinilegt
Hún er eflaust líka til
Notaðu orðin og spyrðu
Viltu prófa?
Rétt er stundin sú
Rétta kvöldið er nú
Já, svona, kysstu hana
Sha la la la la la, gefðu í
Láttu nú verða af því
Já, svona, kysstu hana
Sha la la la la la
Synd og skömm
Æ, það var leitt og slæmt
Hann er að missa hana
Róaðu þig aðeins, Skutla.
Svo heiður himinn.
Þarna er Óríon.
Sjómenn nota stjörnurnar til að rata.
Þetta er Óríon, Veiðimaðurinn.
Þarna er Aríes, Hrúturinn.
Þetta er Kassíópeia.
En skrýtið.
Ég veit ekki hvað þú heitir.
Látum okkur sjá, heitirðu...
Díana?
Ekki?
Eða...
Katrín?
Nei, alls ekki Katrín.
Hvað með...
Himinn.
Aríes?
Aríes.
Aríe...
Arí-el.
Aríel?
Arí-el?
Aríel.
Það er fallegt nafn.
Skráð í stjörnurnar.
Nú er stundin
Fljótandi um lónið blátt
Stattu þig nú, strákur minn
Og taktu af skarið
Hún segir ekki orð
En ef þú vilt fá orð þá skaltu
Kyssa hana
Kysstu hana
Sha la la la la
Drífðu þig
Hún er að horfa á þig
Já, svona kysstu hana -Kysstu hana
Vá, vá
Sha la la la la la
Hana nú
Hafðu á henni trú Og farðu að
Kyssa hana
Sha la la la la la
Áfram smá
Hlustaðu lagið á
Það segir
"Kysstu hana"
Sha la la la la la
Tónninn hér
Hann er að skipa þér
Að fara að
Kyssa hana
Þú þarft að
Kyssa hana
Hví ekki?
Kysstu hana
Já, núna
Kysstu hana
Já, einmitt
Kysstu hana
Hvað var þetta?
Þarna munaði mjóu.
Allt of mjóu.
Ég skil þetta ekki.
Ég hélt að litla barrakúðan gæti aldrei
heillað hann án raddarinnar.
Hvernig má þetta vera?
Látum þetta ekki gerast aftur.
Nú þarf Úrsúla að taka málin í sína eigin griparma.
Hvar er hún?
Hún hlýtur að vera hérna einhvers staðar.
Nei! Nei!
Enginn skilar hlutunum mínum.
Nei! Hvar er hún?
Nei, nei, nei!
Nei!
Þarna er hún.
Ég fann hana.
Prinsinn verður þrumu lostinn.
Eitt sólsetur í viðbót
og þá læt ég Tríton engjast um.
Ég ætla að láta hann iða eins og orm á öngli.
Hvar er hún?
Við vitum það ekki. -Hún fór.
Hvert fór hún?
Við leituðum um allt.
Hún finnst hvergi í hafinu.
Leitið betur.
Í öllum höfunum sjö ef þið þurfið.
Aríel færi ekki aftur upp. -Óhugsandi.
Ég skil þetta ekki. Því ætti hún að fara?
Ég hef ekki hugmynd.
Skiptir engu. Finnið hana bara.
Hvað hef ég gert?
Allir eru sofandi.
Höfum hljóð.
Allan dag inni í herbergi? -Bíddu.
Farðu. -Ég hef ekkert séð hann.
Varlega. -Hann hvílir sig.
Forðast hann mig?
Nei, yðar tign.
Ekki? -Nei.
Þú virðist viss.
Að forðast þig er ekki Eiríki líkt.
Hvar er hann þá?
Vonandi leitar hann ekki að draumórastúlkunni.
Nei, yðar hátign.
Ég er alveg handviss um það.
Guði sé lof fyrir lítið lán.
Gólfið er blautt.
Ég læt kanna það.
Þú verður að hvíla þig.
Já, það er líklega rétt.
Takk, Grímur. Góða nótt.
Frú.
Afsakaðu þetta.
Ég mátti ekki yfirgefa kastalann í dag.
En það gleður mig.
Allar þessar reglur.
Í sannleika sagt fæddist ég ekki inn í þetta allt.
Það er óþægilegt.
Velkominn heim, herra. -Grímur.
Vonandi áttuð þið góða stund saman.
Já, var það ekki?
Jú, þetta var mjög fínt.
Langur dagur, fröken.
Við ættum víst að leyfa þér að hvílast.
Og jafnvel þurrka þig.
Við fórum á árabát út á lónið
og enduðum óvart á bólakafi.
Hvað um það, góða nótt.
Góða nótt.
Aríel.
Í sambandi við vagnana.
Mér þykir það leitt
en huldustúlkan fannst ekki.
Var það ekki?
Leyfist mér að spyrja...
viltu halda leitinni áfram?
Grímur...
Ég bara...
Mér líður...
Ef þú vilt ráðleggingar frá gömlum manni, herra.
Ekki vera fjötraður af því sem þér finnst að ætti að vera.
Hugsaðu aðeins um það sem er.
Góða nótt, herra.
Hey, vaknið, vaknið, vaknið!
Hvað?
Hey, hafið þið heyrt slúðurfrétt?
Fret?
Nei, kvittinn og kvisið
Hver og hvað og hvernig Slíka slúðurfrétt
Ég var á flugi yfir land og sker Og fylgdist vel með
Svo kom ég hingað til að segja þér Hvað hefur nú skeð
Manstu þetta fen?
Manstu er ég söng yfir fen Og var alveg
Vomp sjaka vomp vomp Sjaka vomp vomp
Ég man.
Nú, síðan þá
Fór gaur á stjá Vel hærður og fagur að sjá
Prins. -Einmitt, prins
Hann segir alls kyns Og hann vill
Þú veist, er menn sér skella Í mörgæsafötin
Kasta grjónum í dúfur
Þeir vilja sprengja þær dúfur
Það eru samt lygasögur
Ég þekki margar spikfeitar dúfur
Skutla... -Viltu nú hlusta, Sæfinnur?
Ég heyrði slúðurfrétt
Flýttu þér.
Þú segir "hvað" Er þú heyrir slúðurfrétt
Já, þetta er dagsatt og alveg rétt
Bæði þvottakonur í á
Og veiðimenn sem dýrin flá
Já, hvarvetna hrópa allir
Að Eiríkur prins ætli bónorð að tjá
Hvað? -Enginn fékk brúðina að sjá
Hann fann eina rétta að dá
Nú? -Þú ert eins og ugla
Hann vill okkar vinkonu fá -Nei!
Ó, jú, nú fagna má Hvert okkar sá
Að sagan um Aríel færi svo vel?
Nú koma grjón og kjóll Og hvað það nú heitir?
Þegar varirnar mætast á þeim
Ég er með gogg ekki vör
Get goggað í þig, verð snör
Ég trúi því ekki.
Þú ert ansi hljóðlát.
Alveg rétt. Hvað nú?
Áfram, áfram!
Trúið þið þeirri slúðurfrétt?
Klæddu þig, barn.
Ég sagði ykkur slúðurfrétt
Nóg að gera fyrir sólsetur.
Slúðurfrétt, slúðurfrétt, hey!
Guði gefi að þetta verði dagurinn.
Koma, koma, koma -Koma
Þetta er það, já, slúðrið í dag
Hver og hvar og hvernig Já, ég sagði það
Koma, koma, koma
Drífum okkur fyrir sólarlag
Gerum hana klára fyrir brúðkaupsdag
Við þurfum að koma henni niður
Enginn friður, því er miður Enginn slóra má
Já, slúðurfrétt
Skutla, þú ert of nálægt.
Þetta er dásamlegt að heyra.
Ekki satt, Grímur? -Jú.
Ég verð að játa að mér skjátlaðist.
Þú hefur fundið draumastúlkuna þína eftir allt.
Já, þetta var ansi óvænt, Eiríkur.
Hvað?
Ég veit.
Þetta gerðist mjög hratt
en hún bjargaði lífi mínu.
Fögnum þessu.
Í kvöld.
Kynnum brúði þína fyrir hirðinni.
Getum við það ekki, Grímur?
Jú. Ef þetta er virkilega það sem þú vilt, Eiríkur.
Það sem ég... vil?
Við viljum þetta bæði.
Yndislegt.
Jæja, við höfum verk að vinna.
Vissulega.
Hefjum undirbúninginn. Grímur...
Aríel mín.
Hvert fórstu?
Hefurðu séð hana? -Nei.
Ég flaug þrisvar yfir þorpið.
Leitaðu aftur í kastalanum.
Sólsetrið nálgast. Finnum hana.
Móttekið.
Hvað er að þessum kjánaprins?
Eitthvað gruggugt við þetta.
Mér líst ekki... -Sæfinnur.
Hérna. -Hvað?
Ég kem. Bíddu.
Já, hvað?
Ég held að ég viti um Aríel.
Eftir hverju bíðum við?
Áfram! Áfram!
Aríel?
Bless, Rauðka.
Æ, nei!
Smánuð og brennd
Eftir ég stend
Í sömu sporum
Við sömu strönd
Þar sem þín hönd
Leiddi mig nær
Fólkinu hér
Halda engin bönd
Ég hélt að enginn gæti sært mig
Ég gæfi allt til að lifa hér
Hvert fer ég nú? Öll sund eru lokuð
Hvað ertu að gera, barn?
Ekki gefast svona auðveldlega upp.
Þetta hlýtur að vera misskilningur.
Ég fylgdist með ykkur.
Ykkur er ætlað að vera saman.
Þarna ertu.
Ég leitaði þín
og taldi þig fundna því ég heyrði.
En ég sá að það varst ekki þú.
Það var hún.
En samt ekki.
Í speglinum en með...
Með röddina þína.
Hvað áttu við?
Skilurðu ekki hvað ég segi? -Nei!
Prinsinn var plataður.
Konan sem birtist skyndilega er sænornin í dulargervi.
Ertu viss um það?
Auðvitað er ég viss.
Skjátlast mér einhvern tíma?
Þegar það skiptir máli?
Hvað getum við gert?
Gerum eitthvað
áður en prinsinn kvænist slímuga smokkfisknum.
Áfram, stelpa.
Flumbri, segðu sækóngnum hvað gerðist.
Hann þarf að vita allt.
Allt í lagi.
Hvað á ég að gera?
Skutlaðu mér í kastalann.
Finnum leið til að tefja trúlofunina.
Þetta er alveg einstakt.
Hetjudáð er auðvitað stórt orð
en ég bjargaði víst Eiríki.
Allir hefðu gert það. -Auðvitað.
Grímur. -Herra.
Hefurðu séð Aríel?
Þjónarnir sögðu að hún hefði farið eldsnemma.
Farið?
Ertu hissa, Eiríkur?
Ég skil þetta ekki. Þetta er ólíkt þér.
Ég skil það varla sjálfur.
Ég vildi bara...
Ég hélt... -Eiríkur.
Takk fyrir.
Ég veit ekki hvað ég vildi.
Alveg að koma!
Slepptu mér þegar ég gef þér merki!
Skilið? -Skilið.
Nei, fíflið þitt.
Þá er ég ein á báti.
Elsku vinur.
Móðir mín átti þennan hring.
Ég vil að þú takir hann.
Hamingja þín skiptir mig mestu máli.
Þið eruð indæl.
Hafið mig afsakaða.
Njóttu þín.
Eiríkur minn.
Hann er fallegur.
Hvaða... -Hringurinn.
Ég týndi hringnum.
Veit einhver um hringinn?
Hvar er hringurinn?
Sáuð þið hann?
Farðu, fuglsskratti.
Hjálpið mér! Dýrin ráðast á mig!
Aríel!
Aríel, ég leitaði þín.
Hver er þetta?
Hvað ertu að gera?
Slepptu mér. -Herra!
Burt með hana!
Hún er sturluð!
Hvað gengur á?
Hættu, Aríel!
Sleppið mér!
Aríel.
Já.
Það varst alltaf þú.
Ég hefði átt að vita það.
Hvað kom yfir mig?
Þú varst í álögum.
Farðu frá henni!
Ég vil að þú vitir...
Kyssist bara!
Þú þarft að vita allt. -Ekkert skiptir máli.
Nei!
Almáttugur, hún er sjávarvera.
Þú varst of sein!
Farðu frá!
Þegiðu!
Eiríkur!
Nei, Eiríkur.
Þetta voru sjávarguðirnir. Ég varaði þig við.
Heimur þeirra er illur.
Bíddu, Eiríkur! Eiríkur!
Hvað ertu að gera? Slepptu!
Ekki séns. Þú samdir við mig, manstu?
Þrír dagar, enginn koss.
Er það allt að rifjast upp?
Grunaði það.
Nú þarftu að lifa með þessu, ljúfan.
Úrsúla!
Slepptu henni.
Gleymdu því, stóri bróðir.
Hún tilheyrir mér núna.
Sjáðu til.
Við gerðum samning.
Blóðeið.
Hann er órjúfanlegur, jafnvel fyrir þig.
Fyrirgefðu, pabbi. Þetta er mín sök.
Hvað viltu dóttur minni?
Ekki neitt.
Ég vil þér svolítið.
Ég vil sjá þig þjást eins og ég hef þjáðst öll þessi ár.
Dóttir hins mikla sjávarkóngs
er afar dýrmætur varningur.
Ó, þessi sál sem þjáist.
Náið henni, piltar!
Ég myndi sleppa því.
Algjört sjokk.
Ég hef auðvitað alltaf haft næmt auga fyrir góðum samningum.
Hvað segirðu um vöruskipti?
Hvers virði er elsku litla Aríel þér?
Hann er orðinn minn.
Nei!
Pabbi!
Skrímslið þitt!
Ekki vera vitlaus, krakkaskratti.
Þú hefur ekki roð við...
Þetta færðu borgað.
Náið honum!
Kveddu nú mannlega hjartaknúsarann þinn.
Ekki!
Börnin mín!
Eiríkur!
Syntu í land. Hún drepur þig!
Ég yfirgef þig ekki!
Já!
Taktu í höndina á mér!
Núna!
Passaðu þig!
Nú ræð ég yfir höfunum.
Allir verða hjálparvana og á mínu valdi!
Nei!
Þar fór sanna ástin fyrir lítið.
Vertu sæll, ástarpungur.
Þú fórnaðir lífinu fyrir mig.
En þú barðist til að vekja mig aftur til lífsins.
Ég barðist ekki ein, pabbi.
Eiríkur stóð með mér.
Það eina sem skiptir máli núna er að þú ert óhult og komin heim.
Þangað sem þú átt heima.
Herra, gerðu það!
Við þurfum bát.
Grímur, við verðum að finna hana!
En hvað svo?
Hvað svo, Eiríkur?
Elskan.
Það var rétt hjá þér.
Ég eltist við draumórastúlku. -Nei.
Nei, mér skjátlaðist.
Hún var raunveruleg.
Eins og ást þín á henni og nú sé ég það.
Vandinn er bara...
að heimum okkar var aldrei ætlað að mætast.
Sæfinnur!
Ertu ekki að grínast?
Já, yðar hágöfgi.
Ég hef alltaf reynt að gera það sem er þjóð okkar fyrir bestu.
Já, yðar hágöfgi.
Það sem er dætrum mínum fyrir bestu.
Vissulega, yðar hágöfgi.
Ég geri allt sem í mínu valdi stendur til að færa henni hamingju.
Nú, ekki alveg allt.
Hún þráir annað líf en ég hafði hugsað henni.
Hún reyndi að segja þér það, yðar hágöfgi.
En nú get ég ekki verndað hana lengur.
Eins og ég segi alltaf
verða börnin að vera frjáls til að lifa eigin lífi.
Segirðu það alltaf?
Eitthvað þannig.
Þá er aðeins eitt vandamál eftir.
Hvað þá, yðar hágöfgi?
Hve mikið ég á eftir að sakna dóttur minnar.
Duglegur strákur. Farðu.
Aftur?
Max?
Hamingjan leiki við ykkur bæði.
Töfrandi tíðindi.
Hvað er þetta, Grímur?
Drottningin vildi almennilega kveðjuathöfn handa ykkur, herra.
Takk, yðar hátign.
Nei, þakka þér fyrir.
Þótt ég hati kveðjustundir ber okkur að fagna núna.
Heimar okkar hafa lifað við misskilning allt of lengi.
Hjónaband ykkar táknar nýtt upphaf fyrir okkur.
Já, nýtt upphaf.
Jæja...
komið ykkur héðan
og breytið heiminum
eða hvað sem þarf til að við stöðnum ekki.
Þetta er ólíkt mömmu. Hvað gerðirðu við hana?
Burt með ykkur.
Hvert ætlið þið að fara fyrst?
Á ókunnugar slóðir.
Allt í lagi!
Hafmeyja og maður.
Hvern hefði grunað það?
Hver eru komin?
Með smáræði handa þér. -Já.
Nokkuð sem þú týndir næstum.
Hvar er það?
Þú situr á því, fugl.
Litla hafmeyjan mín.
Geymið hana fyrir mig.
Vonandi verður hún meira til friðs en ég.
Hafði ég rétt fyrir mér um dingulhörpuna?
Svo sannarlega, Skutla.
Þú verður ekki lengi í burtu.
Er það, Aríel? -Auðvitað ekki.
Ég kem aftur fyrir næsta Kóraltungl.
Ekki vera sein í þetta sinn.
Ertu tilbúin?
Já.
Já, ég er tilbúin.
Stúlkan mín.
Eiríkur.
Takk fyrir að heyra til mín.
Þú áttir ekki að þurfa að fórna röddinni til að ég heyrði.
En nú hlusta ég.
Ég verð ávallt til staðar fyrir þig.
Við verðum það öll.
Ég elska þig, pabbi.
Þér finnst alltaf grænna þangið Á einhverjum öðrum stað
Þig þyrstir í fastalandið En það yrði vanhugsað
Já, líttu á fegurð þessa Á sjávarins griðastað
Hér reynist allt bæta og blessa Hvað vantar þig meira en það?
Í grænum sjó Í grænum sjó
Hér áttu heima Hættu að dreyma
Hlustaðu á mig
Uppi þeir streða títt og ótt
Slíta sér út langt fram á nótt
Á meðan við fljótum Skjótum ei rótum
Í grænum sjó
Hér er alltaf allt í standi Og eilífur fiskafans
En þorskar á þurru landi Þeir gera þar stuttan stans
Þeir lenda í þröngum búrum Og enda á verri stað
Á diskum hjá svöngu fólki Þú ættir að reyna það
Ó, nei Í grænum sjó
Hér ertu hólpin Hér aldrei étin
Hlustaðu á mig
Uppi þeir háma þig í sig Uppi er hitinn hundrað stig
Þú ert í lagi Í heilu lagi
Í grænum sjó -Í grænum sjó
Í grænum sjó
-Já, barn
Óþarfi að fara Úr þessum þara
Hlustaðu á mig -Hlusta á þig
Styrjur og skötur eiga til Að spila á hljóðfæri og spil
Hérna er fjörið Hérna er stuðið
Í grænum sjó
Sjáðu þetta.
Heyr flautunnar óm Og hörpunnar hljóm
Og bassann í gang Og syngjandi þang
Brass bylur hátt Heyr trommunnar slátt
Og flatfiskur flautar dátt
Heyr taktfastan ál Og strengjanna mál
Og silungadans Og söngva með glans
Sjá bleikt út á hlið Og blátt niðri á við
Og ígulfiskur blæs
Já! Í grænum sjó -Í grænum sjó
Í grænum sjó -Í grænum sjó
Sardínur sveima Tónarnir streyma
Hlustaðu á mig -Hlustaðu á mig
Uppi þá færðu
Bara sand
Hérna er hörku sædýraband Já!
Hver einasta aða Gerir þig glaða
Í grænum sjó
Marglyttumambó Miðnæturtangó
Í grænum sjó
Saxófónsniglar Fjölhæfir fiskar
Hérna er hiti Hérna er sviti
Hér áttu heima Hættu að dreyma
Í grænum sjó
Já
Íslenskur texti: Jóhann Axel Andersen
Hluti söngtexta: Stefán Hilmarsson